laion/Wikipedia-Exotic huggingface dataset:
სათარ ბაჰლულზადეს ძეგლი

სათარ ბაჰლულზადეს ძეგლი (აზერ. Səttar Bəhlulzadənin heykəli) — აზერბაიჯანელი მხატვრის სათარ ბაჰლულზადეს ძეგლი მის საფლავზე, მხატვრის მშობლიური დაბის სასაფლაოზე (დაბა ამირჯანი, ბულბულის ტბასთან). ძეგლის მოქანდაკეა ომარ ელდაროვი. დადგმულია 1975 წელს, მხატვრის გარდაცვალებიდან ერთი წლის შემდეგ. ბაჰლულზადე ეყრდნობა ორ ცარიელ ჩარჩოს და უყურებს საყვარელ პეიზაჟს. ხელოვნებათმცოდნე სამირ სადიკოვის თქმით, ქანდაკებაში სივრცე, კომპოზიცია, დინამიკა და გამოსახულება შესანიშნავად ავსებენ ერთმანეთს. სადიკოვის თანახმად, ცარიელი ჩარჩოები განლაგებულია ისე, რომ ძეგლის წინაშე მდგომი მაყურებელი სხვადასხვა ადგილიდან ახალი რაკურსით ხედავს დაბა ამირჯანსა და ბულბულის ტბას. ↑ Azərbaycan heykəltəraşlığında Səttar Bəhlulzadə obrazı Archive
ბაჰრამ გური (ძეგლი)

„ბაჰრამ გური“ (აზერ. Bəhram Gurun heykəli) — ძეგლი და ამავე დასახელების შადრევანი აზერბაიჯანის დედაქალაქ ბაქოში, მენავთობეთა პროსპექტზე, საქალაქო ფუნიკულიორის წინ მდებარე პატარა სკვერის ტერიტორიაზე. ბრინჯაოს ქანდაკება ასახავს ნიზამი განჯევის „შვიდი ლამაზმანის“ გმირს, სასანიდური ირანის შაჰინშაჰს ბაჰრამ გურს, რომელიც კლავს მახვილით ფეხებზე შემოხვეულ გველისებრ გველეშაპს. ძეგლი დადგმულია 1959 წელს, როდესაც სამი სტუდენტი მეგობარი — ასლან რუსტამოვი, ალბერტ მუსტაფაევი და გორხმაზ სუჯადინოვი მონაწილეობას იღებდნენ ბაქოს გაფორმების გაუმჯობესების კონკურსში. „ბაჰრამ გური“ არის აზერბაიჯანის დამსახურებული მხატვრის გორხმაზ სუჯადინოვის ერთ-ერთი პირველი პროფესიონალური ნამუშევარი, აგრეთვე ნიზამი განჯევის ერთ-ერთი პოემის ლიტერატურული გმირის პირველი სკულპტურული ძეგლი აზერბაიჯანში. ↑ Р. М. Эфендизаде. Архитектура Советского Азербайджана. — М.: Стройиздат, 1986. — С. 108. — 316 с.
გემიკაიის ბორცვი

გემიკაიის ბორცვი (აზერ. Gəmiqaya təpəsi) მდებარეობს ბაქო-თბილისის ავტომაგისტრალის მარჯვენა მხარეს, სოფელ ბირინჯი-შიხლის მახლობლად. ბორცვის მარჯვნივ უფსკრულია. მწვერვალიდან იშლება ხედი მტკვარზე. გემიკაიის ზედაპირზე ადვილად მოიპოვება ძველი ქაშანურის ჭურჭლის ნატეხები, რომლების მიხედვითაც დგინდება, რომ ამ ტერიტორიაზე გამოიყენებოდა წითელი, ყვითელი და შავი ფერის, სხვადასხვა ზომის სამეურნეო დანიშნულების თიხის ჭურჭელი. ჭურჭელი მოხატულია ხატვით, ძერწვითა და კაწვრით შესრულებული ორნამენტით. სისტემატური არქეოლოგიური გათხრებები გემიკაიაზე არ ჩატარებულა, მაგრამ ბორცვზე ნაპოვნი ქაშანურის ნატეხებისა და ყაზახის რაიონის სხვა ტერიტორიებზე აღმოჩენილი ანალოგიური საგნების შედარების შედეგად შეიძლება ითქვას, რომ უძველესი დასახლება გემიკაია მიეკუთვნება ადრინდელ რკინის ხანას (ძვ. წ. VIII–VI საუკუნეებს). ↑ Gəmiqaya təpəsi
ნელბექი

„ნელბექი“ (აზერ. Nəlbəki) — აზერბაიჯანული ხალხური ცეკვა. ცეკვა სრულდება ორი სხვადასხვა მელოდიის თანხლებით. პირველი არის ბაიათი-შირაზის (მუღამის ერთ-ერთი კილო) საფუძველზე შექმნილი ძველი საცეკვაო მუსიკა „ნელბექი“, მეორე — გილმან სალაჰოვის ნაწარმოები. ↑ Azərbaycan xalq musiqisinin əsasları. Didaktik material - "Bayatı-Şiraz"
კევინ სომერი

კევინ სომერი (დ. 11 აგვისტო, 1989) — ფრანგი ფეხბურთელი. ამჟამად თამაშობს „ჟენესში“, მეკარის პოზიციაზე. კევინ სომერი — Soccerway
ლაზარე კუპატაძე

ლაზარე კუპატაძე (დ. 8 თებერვალი, 1996, თბილისი) — ქართველი ფეხბურთელი, ამჟამად თამაშობს „საბურთალოში“, მეკარის პოზიციაზე. მისი პროფესიონალური დებიუტი შედგა თბილისის „ლოკომოტივის“ რიგებში, 2015 წლის 21 აგვისტოს თბილისის „დინამოს“ წინააღმდეგ, ლოკომოტივი ანგარიშით 1–4 დამარცხდა. 2017 წელს იგი გახდა „საბურთალოს“ ფეხბურთელი, მისი დებიუტი გუნდში შედგა 2017 წლის 5 მარტს ქუთაისის „ტორპედოს“ წინააღმდეგ, გუნდმა გაიმარჯვა მინიმალური სხვაობით 1–0. 2018 წელს გუნდთან ერთად გახდა საქართველოს ჩემპიონი. 2019 წლის ზაფხულში იგი „საბურთალოში“ დაბრუნდა. 2019 წლის 31 იანვარს იგი გახდა „ჟენესის“ ფეხბურთელი. 2019 წლის 15 მარტს შედგა მისი დებიუტი „მარკ ტომეს“ წინააღმდეგ, გუნდი 0–3 დამარცხდა. იგი საქართველოს 21-წლამდელთა და ძირითადი გუნდების ფეხბურთელია. იგი 21-წლამდელთა ნაკრებში 20 წლის ასაკში, 2018 წლის სექტემბერში ყაზახეთისა და ლატვიის წინააღმდეგ გამოიძახეს. ნაკრების მესამე მეკარეა. ლაზარე კუპატაძე — Soccerway „საბურთალოს“ ოფიციალური საიტი — ლაზარე კუპატაძე პროფილი „ტრანსფერმარკეტზე“ ეროვნული ლიგის ოფიციალური საიტი — ლაზარე კუპატაძე
თურქმენეთის საპრეზიდენტო არჩევნები (1990)

1990 წლის თურქმენეთის საპრეზიდენტო არჩევნები — რიგით პირველი საპრეზიდენტო არჩევნები თურქმენეთში, რომელიც 1990 წლის 27 ოქტომბერს გაიმართა. მასში მხოლოდ ერთი კანდიდატი, საფარმურატ ნიაზოვი მონაწილეობდა. მან ხმების 98,3% (1 716 278 ხმა) მიიღო და თურქმენეთის პირველი პრეზიდენტი გახდა. ამომრჩეველთა აქტივობამ 96,7% შეადგინა. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p477 ISBN 0-19-924958-X ↑ Nohlen et al., p479
თურქმენეთის საპრეზიდენტო არჩევნები (1992)

1992 წლის თურქმენეთის საპრეზიდენტო არჩევნები — რიგით მეორე საპრეზიდენტო არჩევნები თურქმენეთში, რომელიც 1992 წლის 21 ივნისს გაიმართა. მასში მხოლოდ ერთი კანდიდატი, საფარმურატ ნიაზოვი მონაწილეობდა. მან ხმების 99,5% (1 874 357 ხმა) მიიღო და თურქმენეთის პრეზიდენტი მეორე ვადით გახდა. ამომრჩეველთა აქტივობამ 99,8% შეადგინა. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p477 ISBN 0-19-924958-X ↑ Nohlen et al., p480
ტაჯიკეთის საკონსტიტუციო რეფერენდუმი (1994)

ტაჯიკეთის საკონსტიტუციო რეფერენდუმი — რეფერენდუმი ტაჯიკეთში რომელიც 1994 წლის 6 ნოემბერს ჩატარდა. იგი მიზნად ისახავდა ახალი კონსტიტუციის დამტკიცებას. ამომრჩევლის 96%-მა მხარი დაუჭირა მოცემულ ინიციატივას. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p462 ISBN 0-19-924958-X
კატიუშა (სიმღერა)

„კატიუშა“, „კატუშა“ (რუს. Катю́ша) — პოპულარული რუსულენოვანი საბჭოთა სიმღერა. მისი ავტორია მატვეი ბლანტერი, ტექსტის ავტორი — მიხეილ ისაკოვსკი. პირველად სიმღერა ვერა კრასოვიცკაიამ, გიორგი ვინოგრადოვმა და ვსევოლოდ ტიუტიუნიკმა შეასრულეს 1938 წლის 28 ნოემბერს, ორკესტრის თანხლებით (კრუშევიცკის ხელმძღვანელობით). პირველი ჩანაწერი ვალენტინა ბატიშჩევას შესრულებით 1939 წელს გაკეთდა. მოგვიანებით სიმღერას ასრულებდნენ ლიდია რისლანოვა, გიორგი ვინოგრადოვი, ედუარდ ხილი, ანა გერმანი, დიმიტრი ხვოროსტოვსკი და სხვა ცნობილი მომღერლები. 2015 წელს ჟურნალ «Русский репортёр»-ის მიერ ჩატარებული სოციალური გამოკვლევის შედეგად „კატიუშას“ ტექსტმა მე-13 ადგილი დაიკავა რუსეთში ყველაზე პოპულარულ ლექსებს შორის, რომელთა რიცხვში შედიოდა რუსული და მსოფლიო კლასიკები. სიმღერა ეძღვნება „შორეულ საზღვართან მებრძოლ“ შეყვარებულთან განშორებულ გოგონას განცდებს. „კატიუშას“ პირველი სტროფი:  Расцветали яблони и груши,  Поплыли туманы над рекой.  Выходила на берег Катюша,  На высокий берег, на крутой. სიმღერა „კატიუშას“ ისტორია დაარქივებული 2014-05-12 საიტზე Wayback Machine. საიტზე 9Мая.ру. (რუსული) „კატიუშას“ საფრონტო გარდაქმნა დაარქივებული 2012-02-10 საიტზე Wayback Machine.  — ვიდეო Rutube-ზე. „კატიუშას“ ტექსტი Ο ύμνος του ΕΑΜ YouTube-ზე — საბერძნეთის ეროვნულ-განმათავისუფლებელი ფრონტის ჰიმნი ტექსტის გაშიფვრით. Russians singing Katyusha in Palace Square, Saint Petersburg YouTube-ზე. ↑ Виталий Лейбин, Наталья Кузнецова. (26 июня 2015) Слова не выкинешь. Какие песни мы поём в душе и какими стихами говорим. rusrep.ru. დაარქივებულია ორიგინალიდან — 2016-04-19. ციტირების თარიღი: 2016-04-10.
ერაყის ეროვნული საფეხბურთო ნაკრები

ერაყის ეროვნული საფეხბურთო ნაკრები (არაბ. منتخب العراق لكرة القدم) — ერაყის ეროვნული გუნდი, რომელსაც მართავს ერაყის ფეხბურთის ასოციაცია. ერაყის ნაკრები არის 2007 წლის აზიის საფეხბურთო თასის გამარჯვებული. ვიკისაწყობში არის გვერდი თემაზე: ერაყის ეროვნული საფეხბურთო ნაკრები ოფიციალური საიტი ერაყის ნაკრები — FIFA ერაყის ნაკრები — AFC
კატიუშა (მრავალმნიშვნელოვანი)

კატიუშა შეიძლება აღნიშნავდეს: „კატიუშა“ — საველე რეაქტიული არტილერიის ულულო სისტემების არაოფიციალური სახელწოდება; „კატიუშა“ — რუსულენოვანი საბჭოთა სიმღერა.
თესქეი

თესქეი (ყირგ. Тескей) — პატარა დასახლება ყირგიზეთში. მდებარეობს კადამჟაის რაიონის ბათქენის ოლქში. 2009 წლის მონაცემებით სოფელში ცხოვრობს 168 ადამიანი. ↑ 2009 population census of the Kyrgyz Republic: Batken Region. დაარქივებულია ორიგინალიდან — 10 August 2011. ციტირების თარიღი: 2013-05-16.
კულდუ

კულდუ (ყირგ. Кулду) — სოფელი ყირგიზეთში, ბათქენის ოლქის კადამჟაის რაიონში. 2009 წლის მონაცემებით კულდუში ცხოვრობს 5447 ადამიანი. ↑ 2009 population census of the Kyrgyz Republic: Batken Region. დაარქივებულია ორიგინალიდან — 10 August 2011. ციტირების თარიღი: 2013-05-16.
ალგა (კადამჟაის რაიონი)

ალგა (ყირგ. Алга) — სოფელი ყირგიზეთში. მდებარეობს კადამჟაის რაიონის ბათქენის ოლქში. 2009 წლის მონაცემებით მისი მოსახლეობა 2542 კაცს შეადგენს. ↑ 2009 population census of the Kyrgyz Republic: Batken Region. დაარქივებულია ორიგინალიდან — 10 August 2011. ციტირების თარიღი: 2013-05-16.
კონსტანტინოვკა (აყმოლის ოლქი)

კონსტანტინოვკა (ყაზახ. Константиновка) — სოფელი ყაზახეთში, აყმოლის ოლქის არშალის რაიონში. შედის კონსტანტინოვკის სასოფლო ოკრუგში. მდებარეობს რაიონის ცენტრ არშალიდან დაახლ. 35 კმ-ით აღმოსავლეთით. ატოკ კოდი — 113445100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1660 კაცს, რომლის 57% ეთნიკურად რუსი იყო. 1999 წელს სოფელში ცხოვრობდა 1617 ადამიანი (799 მამაკაცი და 818 ქალი). 2009 წლის აღწერის მონაცემებით, მისი მოსახლეობა 1240 ადამიანს შეადგენს (608 მამაკაცი და 632 ქალი). ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27.
ყოსთომარი (აყმოლის ოლქი)

ყოსთომარი (ყაზახ. Қостомар; 2000 წლამდე ხერსონოვკა, ყაზ. Херсоновка) — სოფელი ყაზახეთში, აყმოლის ოლქის არშალის რაიონში. შედის ბულაყსაის სასოფლო ოკრუგში. ატოკ კოდი — 113451700. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 344 კაცს, რომლის 61% ეთნიკურად ყაზახი იყო, 20% კი — რუსი. 1999 წელს სოფელში ცხოვრობდა 395 ადამიანი (192 მამაკაცი და 203 ქალი). 2009 წლის აღწერის მონაცემებით, მისი მოსახლეობა 447 ადამიანს შეადგენს (219 მამაკაცი და 228 ქალი). ↑ О переименовании села Херсоновка Аршалынского района в село Костомар ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 4.0 4.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-05-04.
კრასნოე-ოზერო (აყმოლის ოლქი)

კრასნოე-ოზერო (ყაზახ. Красное Озеро) — სოფელი ყაზახეთში, აყმოლის ოლქის არშალის რაიონში. შედის თურგენის სააულო ოკრუგში. მდებარეობს რაიონის ცენტრ არშალიდან დაახლ. 14 კმ-ით აღმოსავლეთით. ატოკ კოდი — 113447200. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 242 კაცს, რომლის 57% ეთნიკურად რუსი იყო. 1999 წელს სოფელში ცხოვრობდა 232 ადამიანი (108 მამაკაცი და 124 ქალი). 2009 წლის აღწერის მონაცემებით, მისი მოსახლეობა 107 ადამიანს შეადგენს (54 მამაკაცი და 53 ქალი). ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-05-04.
საქართველოს სსრ წითელი წიგნი

საქართველოს სსრ წითელი წიგნი — საქართველოს წითელი წიგნი, გამოიცა საქართველოს სსრ ბუნების დაცვის სახელმწიფო კომიტეტის, საქართველოს სსრ მეცნიერებათა აკადემიისა და თბილისის სახელმწიფო უნივერსიტეტის მიერ 1982 წელს. მოიცავს 255 გვერდს; ტირაჟი — 5000. წიგნის ერთ ნაწილში მოცემულია ცნობები ცხოველთა (ძუძუმწოვრები, ფრინველები, ქვეწარმავლები, ამფიბიები და თევზები) იშვიათი და გადაშენების პირას მისული 65 სახეობის შესახებ. ეს სახეობანი დაყოფილია სამ ჯგუფად: პირველ ჯგუფს განეკუთვნება თითქმის გამქრალი ან მიუვალ ადგილებში შემორჩენილი სახეობები; მეორეს — გადაშენების პირას მისული, მესამეს — იშვიათი სახეობები. წიგნის მეორე ნაწილში შესულია ასევე მცენარეთა (გვიმრები, შიშველთესლიანები და ფარულთესლიანები) იშვიათი და გადაშენების პირას მისული 161 სახეობა. მცენარეთა თითოეული სახეობისათვის მოყვანილია სასიცოცხლო ფორმა, მნიშვნელობა, გავრცელება, ადგილსამყოფელი, მდგომარეობა, გამრავლება, შემცირების მიზეზი, დაცულია თუ არა, დაცვისათვის აუცილებელი ღონისძიებები, ინფორმაციის წყაროები. წიგნში ასევე ასახულია ცოცხალი ბუნების ძეგლებისა (დიდხნოვანი ხეები) და არაორგანული ბუნების (მღვიმეები, გადაადგილებული ლოდები, კლდის სვეტები, კანიონები, ვულკანური ფორმები, ბუნებრივი ხიდები, ტრავერტინები, კვარცის კრისტალები, ნამარხი ტყეები, ობსიდიანის საბადო, არეულშრეობრიობა, ტალახის ვულკანები, კარული ველები, ტბები, ვოკლუზები და ჩანჩქერები) 77 ძეგლი. ვილი კაჭარავა (მთავარი რედაქტორი); ნიკო კეცხოველი; ლევან მარუაშვილი; ბორის ყურაშვილი. {{სწწ}} — თარგის გვერდი. „საქართველოს სსრ წითელი წიგნი“, გამომცემლობა «საბჭოთა საქართველო», თბ., 1982. საქართველოს სსრ წითელი წიგნი — ციფრული ვერსია.
ამირან სვიმონიშვილი

ამირან (პაკო) სვიმონიშვილი (დ. 3 იანვარი, 1974, თბილისი — გ. 5 თებერვალი, 2014, იქვე) — ქართველი პოეტი, მთარგმნელი, გერმანისტი და პედაგოგი, მეექვსე საავტორო სკოლისა და ფილმების სტუდია „მიკროსტუდიის ჯგუფის“ დამფუძნებელი. მისი პირველი პოეტური კრებულია „მოვსულვარ ლანდი“ (1990). მისი შემოქმედება ითარგმნა გერმანულ, ჩერქეზულ და უკრაინულ ენებზე. „მოვსულვარ ლანდი“ (კრებული, 1990) „ლექსები და თარგმანები“ (კრებული, 1995) „ლექსები“ (კრებული, 2000) „სამი ავტორის ალმანახი“ (კრებული, 2003) „სამკვიდრო“ (კრებული, 2010) „ნასესხები შუქი“ (თარგმანები, 2013) ამირან სვიმონიშვილი Facebook-ზე მეექვსე საავტორო სკოლის ოფიციალური საიტი დაარქივებული 2018-09-01 საიტზე Wayback Machine.
რეზა აბდი (დაბადებული 1996)

რეზა აბდი (დ. 11 მაისი, 1996) — ირანელი ფეხბურთელი. თამაშობს კლუბ „მაშინ საზში“, სპარსეთის ყურის პრო-ლიგაში, თავდამსხმელის პოზიციაზე. پیروزی تراکتورسازی در اردوی ترکیه :: ورزش س„[მკვდარი ბმული]
მაჯიდ აფლაკი

მაჯიდ აფლაკი (დ. 26 აგვისტო, 1973) — ირანელი ტაეკვონდისტი. მონაწილეობა მიიღო 2000 წლის ზაფხულის ოლიმპიურ თამაშებზე. ↑ მაჯიდ აფლაკის შედეგები ოლიმპიადაზე. დაარქივებულია ორიგინალიდან — 2020-04-18. ციტირების თარიღი: 2 ივნისი 2018.
აზიის საფეხბურთო თასი

აზიის საფეხბურთო თასი — საფეხბურთო ტურნირი, რომელსაც აზიის ფეხბურთის კონფედერაცია ატარებს. ტურნირი ევროპის საფეხბურთო ჩემპიონატის ანალოგია. გამარჯვებული აზიის ჩემპიონად ცხადდება და ფიფას კონფედერაციის თასის გათამაშებაში მონაწილეობის უფლებას იღებს. ჩემპიონატი 1956 წლიდან ტარდება ყოველ ოთხ წელიწადში. ბოლო ტურნირი 2015 წელს ჩატარდა, რომელშიც გამარჯვებული ავსტრალიის ეროვნული საფეხბურთო ნაკრები გახდა. ↑ 1.0 1.1 1.2 1.3 1.4 1.5 1.6 1.7 ტარდებოდა გუნდური ტურნირი ფინალების გარეშე.
ბიჯან ჯალალი

ბიჯან ჯალალი (სპარს. بیژن جلالی; დ. 1927, თეირანი, ირანი — გ. იანვარი, 2000) — თანამედროვე სპარსი პოეტი. მის კალამს ეკუთვნის: „წყლის ფერი“, „დღეები“, „დღიურები“, „ჩვენი გული და მსოფლიო“, „სინათლის თამაში“ და „წყალი და მზე“. ↑ Asymptote.
გიორგი ხატიძე

გიორგი ხატიძე (დ. 20 ნოემბერი, 1978) — ქართველი პედაგოგი, იურისტი და პოლიტიკოსი. დაიბადა 1978 წლის 20 ნოემბერს. 2001 წელს დაამთავრა თბილისის სახელმწიფო უნივერსიტეტის იურიდიული ფაკულტეტი, 2007 წელს კი — ლივერპულის უნივერსიტეტი და მიენიჭა სამართალის მაგისტრის ხარისხი საერთაშორისო ბიზნეს სამართალში. 2013 წელს მიენიჭა სამართლის დოქტორის ხარისხი პენინსულას უნივერსიტეტში. 2021 წელს მიენიჭა სამართლის დოქტორის აკადემიური ხარისხი გრიგოლ რობაქიძის სახელობის უნივერსიტეტში. 2001-2004 წლებში იყო საქართველოს სახელმწიფო უშიშროების სამინისტროს საგამოძიებო დეპარტამენტის გამომძიებელი. 2004-2005 წლებში — საქართველოს ეროვნული ბანკის უშიშროებისა და ინფორმაციის დაცვის სამმართველოს სპეციალისტი. 2005-2006 წლებში — „უაფმერრ ჯორჯია“-ს (პლანეტარული მონიტორინგისა და მიწისძვრების რისკის შემცირების მსოფლიო სააგენტო საქართველოში) გამგეობის თავმჯდომარის თანაშემწე იურიდიულ საკითხებში. 2007-2011 წლებში — „ბლექ სი ინდასტრი“-ს იურიდიული სამსახურის უფროსი. 2008-2012 წლებში — „ემ ეს ეი“-ს დირექტორი. 2008-2010 წლებში — „ჯე-ეს-კო“-ს იურისტი. 2010 წლიდან არის საქართველოს საზოგადოებრივ საქმეთა ინსტიტუტის ლექტორი. 2011-2013 წლებში იყო კომპანიის „გიორგი ოთარაშვილის იურიდიული კომპანია“ იურისტი. 2011-2013 წლებში — კავკასიის უნივერსიტეტის სამართლის სკოლის ასისტენტ-პროფესორი. 2011-2015 წლებში — „ინტერნეშენელ ლიგალ კონსალტინგ“-ის დამფუძნებელი პარტნიორი და გენერალური დირექტორი. 2011-2012 წლებში — „აზერბაიჯანის საერთაშორისო ბანკი — საქართველო“-ს იურისტი. 2012-2017 წლებში — საქართველოს საზოგადოებრივ საქმეთა ინსტიტუტის სამართლის და პოლიტიკის სკოლის ასისტენტ–პროფესორი. 2012-2016 წლებში — „ესარჯი ინვესტმენტს“ (სილქ როუდ ჯგუფი) სამართლებრივ საკითხებში გენერალური დირექტორის მოადგილე. 2012-2016 წლებში — ჩესტერის უნივერსიტეტის ასოცირებული ლექტორი. 2014 წელს — საერთაშორისო საფინანსო კორპორაციის საქართველოში საინვესტიციო გარემოს პროექტის იურიდიული მრჩეველი. 2014 წლიდან არის ევროპის უნივერსიტეტის ლექტორი. 2014 წელს იყო მასარიკის უნივერსიტეტის იურიდიული ფაკულტეტის საერთაშორისო და ევროკავშირის სამართლის დეპარტამენტის მოწვეული პროფესორი ჩეხეთში. 2015-2016 წლებში — საერთაშორისო საფინანსო კორპორაციის საქართველოში საინვესტიციო გარემოს პროექტის იურიდიული მრჩეველი. 2016-2018 წლებში — წმიდა გრიგოლ ფერაძის თბილისის სასწავლო უნივერსიტეტის ლექტორი. 2016-2017 წლებში — საქართველოს უნივერსიტეტის სამართლის სკოლის ლექტორი. 2016 წლიდან არის გრიგოლ რობაქიძის უნივერსიტეტის სამართლის სკოლის ლექტორი. 2017 წლიდან კი — საქართველოს საზოგადოებრივ საქმეთა ინსტიტუტის სამართლის და პოლიტიკის სკოლის ასოცირებული პროფესორი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით (ჩაანაცვლა გიორგი გახარია), საარჩევნო ბლოკი: „ქართული ოცნება — დემოკრატიული საქართველო“. გიორგი ხატიძე — საქართველოს ბიოგრაფიული ლექსიკონი გიორგი ხატიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ალვანი (მრავალმნიშვნელოვანი)

საკუთარი სახელი ალვანი შეიძლება აღნიშნავდეს ერთ-ერთს: ალვანი — სოფლების ზემო ალვანისა და ქვემო ალვანის გავრცელებული სახელწოდება; ალვანი — ალვანის ველი კახეთში;
ომარესი

ომარესი (ბერძ. Ὠμάρης, დ. უცნობია – გ. ძვ. წ. 384) — სპარსი სამხედრო მოღვაწე. მეთაურობდა სპარსთა მიერ დაქირავებულ 20 000 ბერძენ მეომარს გრანიკოსის ბრძოლაში ძვ. წ. 384 წელს. დაიღუპა ბრძოლის დროს. ↑ Arrian, Anabasis Alexandri, 1.14.4, 16.3 ↑ Arrian, 1.16.3
თეზ-ოკამის არხი

თეზ-ოკამის არხი — სარწყავი არხი საქართველოში, კასპისა და ახალგორის მუნიციპალიტეტებში. იწყება მდინარე ქსნის მარჯვენა ნაპირიდან სოფელ ახმაჯის ჩრდილოეთით, მიემართება თეზი-ოკამის მიმართულებით, გრძელდება იგოეთისკენ და უერთდება მდ. ლეხურას; მიედინება თვითდინებით. ექსპლუატაციაში შევიდა 1956 წელს. სიგრძე 34,6 კმ, საშუალო ხარჯი 4,5 მ³/წმ. ასარწყავებს მუნიციპალიტეტის 4 ტერიტორიული ორგანოს — ოკამის, სამთავისის, ლამისყანის და აღაიანის — 10 სოფელს, 4589 ჰა ფართობს. სოფელ ხვითთან წყალსატუმბით 805 მ სიმაღლეზე აყვანილია არხის განშტოება, რომელიც მიედინება მდინარეების ლეხურისა და ქსნის წყალგამყოფის სამხრეთ ფერდობზე და მიემართება სოფელ ქვემო ჭალისაკენ. მთავარი არხი გაივლის სოფლებს ლამისყანას, თეზს, ოკამს და იგოეთს და ერთვის ლეხურას. არხზე აგებულია ჰესი. 2010 წლის ივნისში რუსმა ოკუპანტებმა დროებით გადაკეტეს არხის სათავე ნაგებობა, რის შედეგადაც 10 სოფლის მოსახლეობა რწყვის პერიოდში წყლის გარეშე დარჩა. პრობლემის მოსაგვარებლად საქართველოს ხელისუფლებამ ალტერნატიული გზა გამონახა და სოფელ თვაურებში, მდინარე ქსნის ნაპირზე, მოეწყო სატუმბი სადგური, რომელიც 1,5 კმ სიგრძის, ორ მწკრივად ჩალაგებული 700 მმ დიამეტრის მილების მეშვეობით მდინარის წყალს სარწყავ არხში გადაიტანს. მოეწყო ტრანსფორმატორიც. 2014 წელს თეზ-ოკამის არხის სათავე ნაგებობა (სოფ. ახმაჯთან) საოკუპაციო რეჟიმმა კიდევ ერთხელ დაკეტა. ↑ 1.0 1.1 1.2 1.3 თეზი–ოკამის სარწყავი არხის პრეზენტაცია ხვალ გაიმართება. interpressnews (11 ოქტომბერი, 2011). ციტირების თარიღი: 29 თებერვალი, 2020. ↑ 2.0 2.1 აფხაზავა ი., ქართული საბჭოთა ენციკლოპედია, ტ. 4, თბ., 1979. — გვ. 637. ↑ აფხაზავა ი., ენციკლოპედია „საქართველო“, ტ. 4, თბ., 2018. — გვ. 5. ↑ ახმაჯის არხი დაიკეტა. საინფორმაციო ცენტრი „შიდა ქართლი“ (2 აგვისტო, 2014). ციტირების თარიღი: 29 თებერვალი, 2020.
სიცოცხლე ერმილეს

სიცოცხლე ერმილეს — 1977 წელს გადაღებული ქართული საბჭოთა მოკლემეტრაჟიანი კომედია. სცენარის ავტორია რევაზ ებრალიძე. ყურადღება!  ქვემოთ მოყვანილია სიუჟეტის და/ან დასასრულის დეტალები. 1905 წლის რუსეთის იმპერიის რევოლუციური ტალღა საქართველოსაც მოედო. რკინიგზის პატარა სადგურის უფროსი ერმილე დილემის წინაშეა, მას ვერ გადაუწტვეტია ვის დაუჭიროს მხარი. იგი გადაწყვეტს რომ მხარი ამბოხებულებს დაუჭიროს, რადგანაც სინდისს ვერ ღალატობს. ერმილე სწორედ რეჟიმის წინააღმდეგ ბრძოლას შესწირავს თავს. იმედა კახიანი — ერმილე ლია გუდაძე მიხეილ იოფე იაკობ ტრიპოლსკი ვახტანგ ნინუა ვახტანგ მიხელიძე გივი ჯაჯანიძე ბორის წიფურია — შალომა მიხელ ვაშაძე თამარ ჯოხაძე ლეონიდ პიარნი გიორგი ჩხაიძე „სიცოცხლე ერმილეს“ [დაარქივებული] — ეროვნული ფილმოგრაფია
ჟან-კლერ ტოდიბო

ჟან-კლერ ტოდიბო (ფრანგ. Jean-Clair Todibo; დ. 30 დეკემბერი, 1999, კაიენა, საფრანგეთის გვიანა) — ფრანგი ფეხბურთელი, ცენტრალური მცველი. თამაშობს საფეხბურთო კლუბ „ბარსელონაში“. კატალონიაში გადასვლამდე ირიცხებოდა „ტულუზის“ რიგებში. ბარსელონა:(1) ლა ლიგა: 2018–19 შეგიძლიათ იხილოთ მედიაფაილები თემაზე „ჟან-კლერ ტოდიბო“ ვიკისაწყობში. ჟან-კლერ ტოდიბო დაარქივებული 2019-04-18 საიტზე Wayback Machine. — საფრანგეთის ფეხბურთის ფედერაციის ოფიციალური საიტი ჟან-კლერ ტოდიბო — „ბარსელონას“ ოფიციალური საიტი ჟან-კლერ ტოდიბო — BDFutbol ჟან-კლერ ტოდიბო — Soccerway ↑ Jean-Clair Todibo. FC Barcelona. ციტირების თარიღი: 6 მაისი, 2019 ↑ Jean-Clair Todibo transfer to FC Barcelona brought forward. FC Barcelona (31 January 2019). ციტირების თარიღი: 31 იანვარი, 2019. ↑ À la découverte de Jean-Clair Todibo French. Les Violets (7 ივლისი, 2017). დაარქივებულია ორიგინალიდან — 2019-05-06. ციტირების თარიღი: 2019-05-06.
პრიშტინის უნივერსიტეტი

პრიშტინის უნივერსიტეტი (ალბ. Universiteti i Prishtinës) — საჯარო უმაღლესი სასწავლებელი პრიშტინაში. ის 1969–1999 წლებში არსებული პრიშტინის უნივერსიტეტის დაშლის შემდეგ წარმოიქმნა, რომელიც კოსოვოს ომის შედეგად დაიშალა. ახალ დაარსებულ უნივერსიტეტში იყო შემდეგი ფაკულტეტები: ფილოსოფიის, სამართლისა და ეკონომიკის, საინჟინრო და სამედიცინო. დღეის მდგომარეობით უნივეერსიტეტში ფუნქციონირებს 17 ფაკულტეტი, საიდანაც 14 არის აკადემიური ხოლო 3 გამოყენებითი მეცნიერებების. უნივერსიტეტის აკადემიური ფაკულტეტებია: ფილოსოფიის ფაკულტეტი მათემატიკის და საბუნებისმეტყველო მეცნიერებების ფაკულტეტი ფილოლოგიის ფაკულტეტი იურიდიული ფაკულტეტი ეკონომიკის ფაკულტეტი არქიტექტურის და სოციალური ინჟინერიის ფაკულტეტი ელექტრონული და კომპიუტერული ინჟინერიის ფაკულტეტი მექანიკური ინჟინერიის ფაკულტეტი სამედიცინო ფაკულტეტი ხელოვნების ფაკულტეტი აგრიკულტურისა და ვეტერინარიის ფაკულტეტი სპორტის მეცნიერების ფაკულტეტი განათლების ფაკულტეტი იოსიპ ბროზ ტიტო — იუგოსლავიის პირველი პრეზიდენტი. ფაჰრუდინ ალი აჰმედი — ინდოეთის პრეზიდენტი. ბერნარ კუშნერი — გაერთიანებული ერების ადმინისტრაციის ხელმძღვანელი ბილ კლინტონი — აშშ-ს პრეზიდენტი. ისმაილ კადარე — მწერალი და პოეტი. ბამირ ტოპი — ალბანეთის პრეზიდენტი. სალი ბერიშა — ალბანეთის პრემიერ-მინისტრი. ტონი ბლერი — დიდი ბრიტანეთის პრემიერ-მინისტრი. რეჯეფ თაიფ ერდოღანი — თურქეთის პრეზიდენტი. დედა ტერეზა — მისიონერი კალკუტაში ჰაშიმ ტაჩი — კოსოვოს პრეზიდენტი ოფიციალური საიტი (ინგლისური) (ალბანური) ↑ https://eua.eu/about/member-directory.html ↑ https://web.archive.org/web/20221123144401/https://www.auf.org/les_membres/nos-membres/ ↑ https://web.archive.org/web/20231109092552/https://coara.eu/coalition/membership/ ↑ Faculties. University of Pristina (state university at Pristina). ციტირების თარიღი: 10 December 2012.[მკვდარი ბმული] ↑ 5.0 5.1 "Doctor Honoris Causa të Universitetit të Prishtinës"Doctor Honoris Causa të Universitetit të Prishtinës Albanian. ↑ 6.0 6.1 6.2 6.3 6.4 6.5 6.6 "Tempulli i dijes: monografi:1970-2012", University of Pristina, ISBN 978-9951-00-145-8